Opkwark - Wikipedia
(Aangestuur vanaf Op-kwark)
Die opkwark of u-kwark (simbool: u, van die Engelse up quark) is die ligste van al die kwarke, ’n soort elementêre deeltjie, en ’n hoofbestanddeel van materie. Saam met die afkwark vorm dit die neutrone (een opkwark, twee afkwarke) en protone (twee opkwarke, een afkwark) van atoomkerns. Dit is deel van die eerste generasie van materie, het ’n elektriese lading van +2⁄3 e en ’n massa van 1,5–3,3 MeV/c2.
Die opkwark se plek in die Standaardmodel (onder kwarke).
Massa 2,3+0,7−0,5 MeV/c2
Verval in Stabiel of afkwark + positron + elektronneutrino
Nes ander kwarke is die opkwark ’n elementêre fermion met spin-1⁄2 en ervaar dit al vier fundamentele kragte: swaartekrag, elektromagnetisme, swak kernkrag en sterk kernkrag. Die antideeltjie van die opkwark is die anti-opkwark of anti-op), waarvan sekere eienskappe dieselfde magnitude maar teenoorgestelde teken het.
↑ J. Beringer (Particle Data Group); et al. (2012). "PDGLive Particle Summary 'Quarks (u, d, s, c, b, t, b', t', Free)'" (PDF). Particle Data Group. Besoek op 2013-02-21. Explicit use of et al. in: |author= (help)
Ontsluit van "https://af.wikipedia.org/w/index.php?title=Opkwark&oldid=1870106"
Last edited on 22 Desember 2018, at 14:20